Kamu bisa jelasin ke aku soal Shinzo Abe dalam bahasa melayu?

merupakan bekas Perdana Menteri Jepun. Beliau terpilih sebagai Perdana Menteri Jepun oleh satu sesi khas Diet Kebangsaan pada 26 September 2006. Beliau ialah perdana menteri Jepun pertama yang lahir selepas Perang Dunia Kedua. Abe dilahirkan dalam keluarga yang begitu bergiat dalam politik, dan beliau sendiri belajar dalam jurusan sains politik di Jepun dan di Amerika Syarikat. Beliau bekerja di sektor swasta sehingga tahun 1982 di mana beliau menyertai sektor awam.

Pada 1993 beliau memenangi pilihan raya di Wilayah Yamaguchi seterusnya dilantik sebagai Ketua Setiausaha Kabinet di bawah pimpinan Perdana Menteri, Junichiro Koizumi pada September 2005. Pada September 2006, beliau menggantikan Koizumi sebagai Presiden Parti Demokratik Liberal (LDP) dan seterusnya dipilih oleh Diet Kebangsaan untuk dilantik menjawat jawatan Perdana Menteri Jepun yang bahru. Ketika itu, beliau berusia 52 tahun merupakan antara Perdana Menteri Jepun yang termuda yang lahir selepas Perang Dunia Kedua. Abe mengumumkan perletakkan jawatan sebagai Perdana Menteri Jepun setahun kemudian akibat penyakit kolitis ulseratifnya. Tempatnya dipangku sementara oleh Yosuo Fukuda. Selepas disahkan telah sembuh dari penyakit, Abe kembali semula ke arena politik. Beliau berjaya menewaskan Menteri Pertahanan Jepun ketika itu, Shigeru Ishiba untuk merebut jawatan Presiden LDP. Akhirnya, Abe berjaya dipilih sebagai Presiden parti buat kali kedua pada September 2012. Kemenangan LDP pada pilihan raya umum 2012, menjadikan beliau dilantik semula sebagai Perdana Menteri Jepun buat kali kedua. LDP juga memenangi pilihan raya umum pada tahun 2014 dan 2017 dan beliau masih kekal sebagai Presiden LDP dan juga Perdana Menteri Jepun.

Pada 28 Ogos 2020, Abe mengumumkan pengundurannya yang belum selesai sebagai Perdana Menteri, dengan alasan serangan semula sejarah penyakit silamnya iaitu kolitis ulseratif. Beliau tetap memangku jawatan ini sehingga LDP memilih penggantinya. Beliau digantikan oleh Ketua Setiausaha Kabinet Yoshihide Suga selepas pemilihan kepimpinan LDP pada 14 September 2020 dan meletak jawatan secara formal pada 16 September 2020.

Abe telah dibunuh pada 8 Julai 2022 sekitar 11:30 pagi JST semasa menyampaikan ucapan kempen di Nara dua hari sebelum pilihan raya Dewan Kaunselor. Beliau dilaporkan jantungnya terhenti dan tidak menunjukkan sebarang tanda penting betul-betul selepas penembakan. Pihak polis menahan penembak yang didakwa, Tetsuya Yamagami berumur 41 tahun, atas cubaan membunuh. Abe mati akibat lukanya pada tengah hari kemudian pada hari yang sama di Universiti Perubatan Nara. Abe ialah bekas perdana menteri Jepun keenam yang dibunuh.